title: http://risaleoku.com/oku/ossozler/528
article: گبى چوق آياتڭ إفاده ايتديگى إخباراتِ غيبيهدر كه، عينًا طوغرى اولارق چيقمشدر. ايشته پك چوق إعتراضات و تنقيداته معروض و أڭ كوچك بر خطاسندن طولايى دعواسنى غيب ايدهجك بر ذاتڭ لسانندن بويله تردّدسز، كمالِ جدّيت و أمنيتله و قوّتلى بر وثوقى إحساس ايدن بر طرزده بويله إخباراتِ غيبيه، قطعيًا گوسترر كه· او ذات، استادِ أزليسندن درس آلييور، صوڭره سويلهيور.
  اوچنجى شوق:
  حقائقِ إلٰهيهيه و حقائقِ كونيهيه و امورِ اُخرويهيه دائر إخباراتِ غيبيهسيدر. أوت قرآنڭ حقائقِ إلٰهيهيه دائر بياناتى و طلسمِ كائناتى فتح ايدوب و خلقتِ عالمڭ معمّاسنى آچان بياناتِ كونيهسى، إخباراتِ غيبيهنڭ أڭ مهمّيدر. چونكه او حقائقِ غيبيهيى حدسز ضلالت يوللرى ايچنده إستقامتله اونلرى گيدوب بولمق، عقلِ بشرڭ كارى دگلدر و اولاماز. بشرڭ أڭ داهى حكمالرى او مسائلڭ أڭ كوچگنه عقللريله يتيشمديگى معلومدر. هم قرآن، گوسترديگى او حقائقِ إلٰهيه و او حقائقِ كونيهيى بياندن صوڭره و صفاىِ قلب و تزكيهِٔ نفسدن صوڭره و روحڭ ترقّياتندن و عقلڭ تكمّلندن صوڭره بشرڭ عقولى "صدقت" دييوب او حقائقى قبول ايدر. قرآنه "بارك اللّٰه" دير. بو قسمڭ، قسمًا اون برنجى سوزده ايضاح و إثباتى گچمشدر. تكراره حاجت قالمامشدر. امّا أحوالِ اُخرويه و برزخيه ايسه، چندان عقلِ بشر كندى باشيله يتيشهميور، گورهميور. فقط، قرآنڭ گوسترديگى يوللر ايله اونلرى گورمك درجهسنده إثبات ايدييور. اوننجى سوزده، قرآنڭ شو إخباراتِ غيبيهسى نه درجه طوغرى و حق اولديغى ايضاح و إثبات ايديلمشدر. اوڭا مراجعت ايت.
  اوچنجى شوق:
  حقائقِ إلٰهيهيه و حقائقِ كونيهيه و امورِ اُخرويهيه دائر إخباراتِ غيبيهسيدر. أوت قرآنڭ حقائقِ إلٰهيهيه دائر بياناتى و طلسمِ كائناتى فتح ايدوب و خلقتِ عالمڭ معمّاسنى آچان بياناتِ كونيهسى، إخباراتِ غيبيهنڭ أڭ مهمّيدر. چونكه او حقائقِ غيبيهيى حدسز ضلالت يوللرى ايچنده إستقامتله اونلرى گيدوب بولمق، عقلِ بشرڭ كارى دگلدر و اولاماز. بشرڭ أڭ داهى حكمالرى او مسائلڭ أڭ كوچگنه عقللريله يتيشمديگى معلومدر. هم قرآن، گوسترديگى او حقائقِ إلٰهيه و او حقائقِ كونيهيى بياندن صوڭره و صفاىِ قلب و تزكيهِٔ نفسدن صوڭره و روحڭ ترقّياتندن و عقلڭ تكمّلندن صوڭره بشرڭ عقولى "صدقت" دييوب او حقائقى قبول ايدر. قرآنه "بارك اللّٰه" دير. بو قسمڭ، قسمًا اون برنجى سوزده ايضاح و إثباتى گچمشدر. تكراره حاجت قالمامشدر. امّا أحوالِ اُخرويه و برزخيه ايسه، چندان عقلِ بشر كندى باشيله يتيشهميور، گورهميور. فقط، قرآنڭ گوسترديگى يوللر ايله اونلرى گورمك درجهسنده إثبات ايدييور. اوننجى سوزده، قرآنڭ شو إخباراتِ غيبيهسى نه درجه طوغرى و حق اولديغى ايضاح و إثبات ايديلمشدر. اوڭا مراجعت ايت.